
Ang lahat ng pagpupuri at pasasalamat ay sa Allah 
lamang, ang Panginoon ng lahat ng nilalang, katiyakan ang 
magandang kahihinatnan sa huling araw ay para lamang sa 
mga Muttaqun (o may ibayong takot sa Allah). Nawa'y ang 
pagpapala at kapayapaan ay maitampok sa puno ng mga 
Sugo at Propeta na si Muhammad (s.a.w.), gayundin sa 
kanyang pamilya, kasamahan at mga tagasunod hanggang 
sa araw ng Paghuhukom. 

Tunay na ang Sunnah ng Propeta ang siyang ikalawa 
sa mga pinagkukunan ng batas sa Islam pagkatapos ng 
Qur'an, kaya't isinasatungkulin sa lahat ng Muslim ang pag- 
iingat at pangangalaga rito sa anumang lehitimo at 
mabisang paraan. 


1 



Ang isa sa paraan ng pag-iingat at pangangalaga sa 
Sunnah ng Propeta ay ang ipalaganap ito sa mga tao sa 
pamamagitan ng pagsasagawa ng mga paligsahan upang 
maisaulo nila ito, malaman ang mga batas nito at 
maipatupad sa pang-araw-araw nilang pamumuhay; 
sapagka't ang mga paligsahan na pang-agham ay may 
maganda at malaking epekto sa aktuwal na pangangaral sa 
iba't ibang antas at lipi ng tao; upang sila ay magkaroon ng 
malalim na ugnayan sa Sunnah ng Propeta. 

Ang aming departamento sa seksyon ng Da'wah 
(pangangaral) at sa pagtuturo sa mga dayuhan (o hindi 
arabo) ay lubos na masigasig sa pagsasagawa ng mga 
paligsahan na ito, upang magkaroon sila ng pagkakataon 
na maisaulo ang ilan sa mga piling Hadith at makapagtuon 
sa kanilang mga pisikal na pangangailangan sa 
pananampalataya, alituntunin at pag-uugali, nang sa gayon 
ay maitaguyod nila ang pang-islamikong buhay, nang 
maligaya at marangal sa ning-ning ng liwanag nito. 

Kaya't hinihikayat ng aming departamento ang lahat 
ng mga dayuhan (o hindi arabo) na lumahok sa paligsahan 
na ito; bilang paghahangad sa gantimpala mula sa Allah. 

Inihahandog ng aming departamento ang kurikulum 
na ito para sa unang paligsahan sa Sunnah ng Propeta 
(s.a.w.); kaya't malugod naming tatanggapin ang anumang 
opinyon o mungkahi para sa paglago ng kurikulum na ito sa 
sinumang nais magdagdag ng impormasyon tungkol sa 
paligsahang ito. Kaya't ikinagagalak ng departamento ang 
tuloy-tuloy ninyong pakikipag-ugnayan at tiyak na inyong 
matatagpuan ang mainit at taus-puso naming pagtanggap 
at pakikipagtulungan. 

Nawa'y itampok ng Allah ang pagpapala at 
kapayapaan sa ating Sugo at pinakamamahal na Propeta 
na si Muhammad (s.a.w.), gayundin sa kanyang pamilya, 
kasamahan at lahat ng kanyang mga tagasunod. 

1) Si Abdullah ibn Umar (Kalugdan nawa sila ng Allah) 
ay nag-ulat: Ang Sugo ng Allah (M) ay nagsabi: 
"Itinatag ang Islam sa limang (Haligi): Ang pagsasaksi 
na walang tunay na diyos - na karapat-dapat 
sambahin - maliban sa Allah at si Muhammad ay 
Sugo ng Allah, ang pagsasagawa ng Salah 
(pagdarasal), ang pagbibigay ng Zakah (katungkulang 
kawanggawa), ang Hajj (paglalakbay sa Makkah 
upang isagawa ang mga rituwal ng Hajj), at ang pag- 
aayuno sa (buwan ng) Ramadan". Al-Bukhari: 8 

Ang nag-ulat ng Hadith (Bilang: 1) 

Siya si Abdullah ibn Umar ibn Al-Khattab, isang 
dakilang Sahabi (kasamahan ng Propeta M), 
yumakap siya sa Islam kasama ng kanyang ama sa 
kanyang murang edad at pagkatapos ay lumikas siya 
papuntang Madinah bago ang kanyang ama. Ang 

unang digmaan na kanyang nasaksihan ay ang 
labanan sa Al-Khandaq, at pagkaraan ay nasaksihan 
niya ang lahat ng labanan kasama ang Sugo ng Allah 
(§%)■ Mayroon din siyang bahagi sa mga malalaking 
tagumpay ng Islam sa Ehipto, Sham 
(Syria,Palestine,Jordan, Lebanon), lraq, Basra at 
Persia, siya (r.a.) ay isang magiting at matapang at 
nabibilang sa mga pantas mula sa mga kasamahan ng 
Propeta (§§), umabot ang kanyang ulat ng 2630 na 
Hadith. Siya ay naging isang magandang halimbawa 
sa pagsamba at kabanalan. Namatay siya sa Makkah 
sa taong ika-73 sa Hijri. sa edad na 86 na taong 
gulang. 

Ang mga kapupulutang aral sa Hadith (bilang: 1) 

1- Ang pagbigkas ng As-Shahadatayn (dalawang 
pagsasaksi) at pagtanggap dito ay nagtatagubilin 
ng pagtaguyod sa Salah (pagdarasal), pagbigay ng 
Zakat, pagsasagawa ng Hajj at pag-aayuno sa 
buwan ng Ramadan. 

2- Hindi tanggap ang gawa maging ito'y naaayon sa 
mga katuruan ng Islam maliban kung 

naisakatuparan ang As-Shohodotoyn (dalawang 
pagsasaksi) na ito. 

3- Ang pagkilala (o pagtanggap) sa As-Shahadatayn 
(dalawang pagsasaksi) ay nasasakop din nito ang 
kahulugan ng pagtalima sa anim na Haligi ng 
Pananampalataya. 

4- Nararapat tanggapin ang Islam ng buo, nang 
walang paghahati sa pagitan ng mga saligan at 
katuruan nito. 

2) Si Umar ibn Al-Khattab (Kalugdan nawa siya ng 
Allah) ay nag-ulat: Katotohanan, ang Sugo ng Allah 
(M) ay nagsabi: "Ang mga gawa ay nakabatay sa 
layunin, at ang bawa't tao ay (gagantimpalaan) ayon 
sa kanyang nilayon. Kaya't ang sinumang lumikas 
alang-alang sa Allah at sa Kanyang Sugo; ang kanyang 

paglikas ay para sa Allah at sa Kanyang Sugo, at 
sinuman ang lumikas alang-alang sa makamundong 
bagay upang ito ay kanyang makamit, o alang-alang 
sa isang babae upang ito ay kanyang mapangasawa, 
magkagayon ang kanyang paglikas ay nakabatay sa 
kung ano ang kanyang layunin sa paglikas". Al- 
Bukhari: 54 

Ang nag-ulat ng Hadith (bilang: 2) 

Siya si Al-Faruq na ama ni Hafs, Umar ibn Al-Khattab 
mula sa angkan ng Quraish, siya ang ikalawa sa mga 
napatnubayang Khalifa (Humalili sa Propeta) na 
binansagang Amirul Mu'mineen (pinuno ng mga 
sumasampalataya), yumakap siya sa Islam anim na 
taon ang lumipas matapos na maging Sugo si 
Muhammad (M)- Ang kanyang pagyakap sa Islam ay 
isang malaking tagumpay at biyaya para sa mga 
muslim, siya ay lumikas patungong Madinah at 
nasaksihan niya ang lahat ng labanan kasama ng 
Propeta ($g). Ang Qur'an (rebelasyon) ay ibinababa 
kung minsan na sumasang-ayon sa kanyang opinyon, 
umabot ang kanyang ulat ng 537 na Hadith. 

Hinirang siya ni Abu Bakr (r.a.) na kanyang kahalili 
nang siya ay mamatay taong ika-13 sa Hijri. Siya ang 
nagtala ng talaan ng mga karapatan at siya rin ang 

gumawa ng kalendaryong Hijri, pinamumunuan niya 
ang mga tao nang makatarungan, siya (r.a.) ay 
pinaslang ni Abu Lu'lua Al-Majusi habang siya ay 
nagdarasal sa Fajr (madaling araw) taong ika-23 sa 
Hijri, at siya ay inilibing sa tabi ni Abu Bakr As-Siddiq 
(r.a.) kasama ng Sugo ng Allah (M) sa silid ni Aishah 
(r.a.) at tumagal ang kanyang pamumuno nang 
sampungtaon at kalahati. 

Ang mga kapupulutang aral sa Hadith (bilang: 2 ) 

1- Kailangang isaalang-alang ang mabuting layunin sa 
mga gawain upang mapagtanto ang gantimpala sa 
pagsagawa dito. 

2- Ang kinalalagyan ng layunin ay sa puso, kaya hindi 
isinasatungkulin ang pagbigkas dito. 

3- Ang katapatan sa Allah ay isa sa mga kondisyon ng 
pagtanggap sa gawain, sapagka't hindi tinatanggap 
ng Allah ang anumang gawain maliban kung ito ay 
maging wagas para sa Kanyang Marangal na Mukha 
at sumasang-ayon sa pamamaraan ng hinirang na 
Propeta (M)- 

4- Isinasatungkulin ang maging maingat sa 
pagpapakitang-tao at pagpaparinig. 

3) Si Abdullah ibn Mas'ud (Kalugdan nawa siya ng 
Allah) ay nag-ulat: Ang Sugo ng Allah ($g) ay nagsabi: 
"Ang panlalait sa isang Muslim ay Fusuq (pagsuway 
sa Allah), at ang pakikipag-away sa kanya ay Kufr 
(kawalan ng pananampalataya)". Muslim: 116 - (64) 

Ang nag-ulat ng Hadith (bilang: 3) 

Siya si Abdullah ibn Mas'ud isa sa mga pantas at 
tanyag na Sahabi, siya ang pinakamahusay magbasa 
ng Qur'an sa mga Sahabah, umabot ang kanyang ulat 
ng 848 na Hadith at nasaksihan ang lahat ng labanan 
kasama ang Sugo ($g) at pagkatapos ay nasaksihan 
ang labanan sa Al-Yarmuk sa Sham matapos ang 
kamatayan ng Sugo ($g). Ipinadala siya ni Umar (r.a.) 
sa Kufa (lraq) upang turuan ang mga tao doon ng 
mga katuruan ukol sa kanilang pananampalataya. At 
pagkatapos ay hinirang siya dito ni Uthman ibn Affan 
(r.a.) dito bilang pinuno at pagkaraan ay inutusan 

siyang bumalik sa Madinah. Siya (r.a.) ay namatay sa 
Madinah taong ika- 32 sa Hijri. sa edad na mahigit 60 
taong gulang at siya ay inilibing sa Al-Baqi\ 

Ang mga kapupulutang aral sa Hadith (bilang: 3) 

1- Ang mahigpit na babala sa panlalait, ito ay ang 
pagsabi ng isang lalaki ng; mayroon siyang ganito, o 
wala siyang ganito, na ang tinutukoy niya rito ay ang 
kapintasan nito. 

2- Ang mahigpit na babala sa pakikipag-away; 
sapagka't ito ay humahantong sa pagpatay. Naunang 
binanggit ang panlalait bago ang pakikipag-away 
dahil ang kadalasan ay nangyayari ito una bago ang 
pag-aaway. 

3- Ang paghihikayat sa pagtaglay ng mga 
magagandang katangian at paglayo mula sa anumang 
makasisira sa kagandahang-asal. 

4) Si Abdullah ibn Abbas (Kalugdan nawa sila ng 
Allah) ay nag-ulat: "Katotohanang ipinagbabawal ng 
Propeta (M) ang huminga sa sisidlan o umihip dito". 
At-Tirmidhi: 1888 

Ang nag-ulat ng Hadith (bilang: 4) 

Siya si Abdullah ibn Abbas, isang tanyag na Sahabi, 
ang kanyang palayaw ay Abul Abbas, isa sa mga 
pantas ng mga Sahabah, isa rin sa mga matatalino sa 
sambayanang muslim at pinuno sa Tatseer 
(pagpapaliwanag ng Qur'an). Siya ay pinsang buo ng 
Sugo ng Allah (M), ipinanganak siya tatlong taon bago 
ang paglikas sa Madinah sa isang lugar ng Shi b bago 
lisanin ito ng angkan ni Hashim at pagkatapos ay 
namalagi sa Propeta (M), kaya't marami siyang 
natutunan na kaalaman mula sa Propeta (M)- Umabot 
ang kanyang ulat ng 1660 na Hadith, at siya'y 13 
taong gulang pa lamang nang mamatay ang Sugo ng 
Allah (M). 

Hinirang siya ni Ali ibn Abi Talib bilang pinuno ng 
Basra (sa lraq), at siya (r.a.) ay namatay sa Taif taong 

ika-68 Hijri. sa edad na 70 taong gulang at may 
nagsasabing 71 o 74 na taong gulang. 

Ang mga kapupulutang aral sa Hadith (bilang: 4) 

1- Ang paghihikayat sa pagsunod sa mga wastong 
paraang pangkalusugan sa pagkain at pag-inom. 

2- Ang pagbabawal sa paghinga at pag-ihip ng mga 
pagkain at inumin, at ang pangangalaga sa kaayusan 
ng katawan at kalusugan. 

3- Ang pagsasaalang-alang ng damdamin ng iba 
habang kumakain at pag-iwas sa bawat bagay na 
magdudulot sa kanila ng pandidiri. 

5) Si Abdullah ibn Mas'ud (Kalugdan nawa siya ng 
Allah) ay nag-ulat: Ang Sugo ng Allah {M) ay nagsabi: 
"Katotohanang ang Allah ay may mga Anghel na 
umaaligid sa kalupaan upang ipaabot sa akin ang 

pagbati ng Salam (kapayapaan) mula sa aking mga 
tagasunod". An-Nisai: 1282 


Ang nag-ulat ng Hadith (bilang: 5) 

Nabanggit na ito sa ika- 3 na Hadith. 

Ang mga kapupulutang aral sa Hadith (bilang: 5) 

1- Ang pagtalaga ng Allah ng mga anghel para sa Sugo 
(M) upang ipaabot sa kanya ang pagbati ng mga 
Muslim, lalaki't babae bilang parangal sa kanya ($g). 

2- Ang paghihikayat ng maraming pagbati sa ating 
Sugo na si Muhammad (M)- 


3- Ang madalas na pagbati sa Sugo na si Muhammad 
(M) ay sanhi ng pagkamit ng maraming kabutihan at 
pag-angat ng mga antas. 

6) Si Abu Hurairah (Kalugdan nawa siya ng Allah) ay 
nag-ulat tungkol sa Propeta (M) na nagsabi: "Ang 

nasa ibaba ng bukungbukong sa kababaan ng 
kasuutan ay sa Apoy (Impiyerno)". Al-Bukhari: 5787 

Ang nag-ulat ng Hadith (bilang: 6) 

Siya si Abu Hurairah Abdul Rahman ibn Sakh'r Ad- 
Dawsy Al-Yamani, isa sa taga ulat ng Islam. 
Binansagan siya ng Abu Hurairah (ama ng maliit na 
pusa) dahil lagi nang naglalaro ng pusa, siya ay nag- 
aalaga ng kambing para sa kanyang pamilya. 
Yumakap siya sa Islam taong ika-7 sa Hijri., taon ng 
pagtagumpay sa Khaybar, at pagkatapos ay namalagi 
siya sa Propeta ($g) nang apat na taon. Laging kasama 
siya ng Propeta (M) kahit saan man siya naparoroon, 
siya ay nagsumikap at naging masigasig sa pag-aaral 
ng Hadith, kaya't naisaulo niya mula sa Propeta ($g) 
ang maraming kaalaman; hanggang sa siya ang 
naitampok na may pinakamaraming naiulat na 
Hadith, na umabot ang kanyang ulat ng 5374 na 
Hadith at siya ay kabilang sa mga pantas ng Madinah. 
Siya ay namatay sa Madinah taong ika-57 Hijri. at siya 
ay inilibing sa Al-Baqi\ 

Ang mga kapupulutang aral sa Hadith (bilang: 6) 

1- Ang pagbabawal sa pagsuot ng mahahabang 
kasuutan na lampas ng bukung-bukong, at ang 
pagbabawal na ito ay para lamang sa mga kalalakihan 
at hindi saklaw nito ang mga kababaihan. 


2- Ang paghihikayat na panghawakan ang tamang 
paraan ng mga kasuutan sa Islam. 


3- Isinasatungkulin ang pag-iwas sa Isbal (pagsuot ng 
mahahabang kasuutan) sapagkat ito ay isang dahilan 
ng pagpasok sa Apoy (Impiyerno). 

7) Si Jabir (Kalugdan nawa siya ng Allah) ay nag-ulat: 
"Aking narinig sa Propeta (M) na nagsasabi: "Ang 
Muslim ay siya na sa kanyang dila at kamay ay ligtas 
ang kapwa Muslim". Muslim: 65 - (41) 


Ang nag-ulat ng Hadith (Bilang: 7) 

Siya si Jabir ibn Abdullah Al-Ansari, isang dakilang 
Sahabi na nanumpa ng katapatan sa Propeta ($g) sa 
gabi ng Al-Aqabah kasama ang kanyang ama, at isa 
rin siya sa nanumpa ng katapatan sa Propeta ($|) sa 
tinaguriang Bai'atur Ridwan. Siya (r.a.) ay isa sa mga 
kinabibilangang may maraming ulat na Hadith at 
umabot ang ulat ng 1540 na Hadith at namatay 
noong ika-73 sa Hijri. at may nagsabing hindi sa taong 
ito. 

Ang mga kapupulutang aral sa Hadith (Bilang: 7) 

1- Ang babala sa pamiminsala ng mga tao maging sa 
anupamang paraan. 

2- Tungkulin ng isang Muslim na igalang ang kanyang 
kapatid na Muslim at ipadama sa kanya ang pag-ibig, 
pagmamahal at pagtulong. 

3- Ang pinakamainam sa mga Muslim ay siya na hindi 
nagdudulot sa iba ng anupamang kapinsalaan maging 
sa pamamagitan ng salita, gawa at ugali. 

8) Si Abu Hurairah (Kalugdan nawa siya ng Allah) ay 
nag-ulat: Ang Sugo ng Allah (|g) ay nagsabi: "Ang 
Maluwalhating Allah at Kataas-taasan ay nagsabi: 
"Ako ang higit na masagana sa pangangailangan ng 
mga katambal. Sinuman ang gumawa ng isang bagay 
para sa kapakanan ng iba maliban sa Akin, siya at ang 
kanyang pagtatambal ay Aking iwawaksi ". Muslim: 
46-(2985) 

Ang nag-ulat ng Hadith (Bilang: 8) 

Nabanggit na ito sa ika- 6 na Hadith. 

Ang mga kapupulutang aral sa Hadith (Bilang: 8) 

1- Kailangang iwasan ang Shirk (pagtatambal sa Allah) 
sa lahat ng uri at paraan nito. 

2- Ang Shirk (pagtatambal sa Allah) ay 
nagpapawalang-saysay sa gawain at gantimpala nito, 

sapagkat hindi tinatanggap ng Allah ang anumang 
gawa para sa kapakanan ng iba maliban sa Kanya. 


3- Ang Shirk (pagtatambal sa Allah) ay kasalanang 
hindi pinatatawad ng Allah maliban kung nagbalik- 
loob ang gumagawa nito at nagsisi sa Allah nang 
tapat. 

9) Si Aishah (Kalugdan nawa siya ng Allah) na asawa 
ng Propeta (M) ay nag-ulat tungkol sa Propeta (M) na 
nagsabi: "Tunay na walang bagay na nalalagyan ng 
Kahinahunan kundi pinagaganda nito, at walang 
bagay na hinugot ito rito kundi pinapapangit nito". 
Muslim: 78-(2594) 

Ang nag-ulat ng Hadith (Bilang: 9) 

Siya ang isa sa tinaguriang Ummul Mu'mineen (ina ng 
mga sumasampalataya) na si Aishah, anak na babae 
ni Abu Bakr (r.a.), pinakasalan siya ng Propeta (M) 
bago ang paglikas (Hijrah) at naangkin niya ito sa 

Madinah sa edad na 9 na taong gulang at namatay 
ang Propeta (M) na ang kanyang edad ay 18 taong 
gulang. Siya (si Aishah) ang pinakamatalino sa mga 
tao noon sa kanyang kapanahunan, pinakamaalam at 
may pinakamagandang opinyon, siya ay naging isang 
halimbawa sa kabutihang-loob at bukas-palad. 
Nakapag-ulat mula sa Sugo ng Allah (M) ng maraming 
Hadith at umabot ang kanyang ulat ng 2210 na 
Hadith. 

Siya (r.a.) ay namatay sa Madinah, Martes ng gabi, 
ika- 17 sa buwan ng Ramadan o Shawwal sa taong 
ika-57 o 58 sa Hijri., nagsagawa ng Salah (pagdarasal) 
para sa kanya si Abu Hurairah (r.a.) at siya ay inilibing 
sa Al-Baqi\ 

Ang mga kapupulutang aral sa Hadith (Bilang: 9) 

1- Ang kahinahunan ay isa sa mga pamamaraan ng 
Da'wah (pangangaral), edukasyon, pagtuturo at 
pakikitungo sa iba. 

2- Ang kahinahunan ay nagdadala ng kabutihan at 
ang kalupitan ay nagdadala ng kasamaan. 

3- Kailangang maging kaugalian ang kahinahunan, 
sapagkat pinapaganda nito ang lahat ng bagay. 

10) Si Abu Hurairah (Kalugdan nawa siya ng Allah) ay 
nag-ulat: Ang Sugo ng Allah {M) ay nagsabi: "Sinuman 
ang sumumpa ng isang panunumpa at nakatagpo siya 
ng iba na higit na mabuti kaysa rito, magkagayon 
gawin niya yaong higit na mabuti, at magbayad sala 
siya sa kanyang panunumpa". Muslim: 13 - (1650) 

Ang nag-ulat ng Hadith (Bilang: 10) 

Nobanggit na ito sa ika- 6 na Hadith. 

Ang mga kapupulutang aral sa Hadith (Bilang: 10) 

1- Ang dapat balikan ay kung ano ang mabuti at 
madali, at umiwas sa mahirap na bagay. 

2- Sinumang nanumpa at pagkatapos ay sinira niya 
(sinalungat) ang kanyang sinumpaan, magkagayon 

tungkulin niyang magbayad-sala sa kanyang sumpa, 
at ito ay batay sa sinabi ng Allah: {Hindi kayo 
papanagutin ng Allah sa inyong mga panunumpa na 
hindi ninyo sinasadya (walang katuturan), datapuwa't 
papanagutin kayo sa mga panunumpa na inyong 
sinasadya; kaya't ang katumbas na kabayaran nito ay 
magpakain ng sampung mahirap, sa sukat na kung 
ano ang katamtaman na inyong ipinakakain sa inyong 
sariling pamilya; o sila ay bihisan ninyo; o magpalaya 
ng isang alipin. Datapuwa't sinuman ang hindi 
makatagpo (ng isa sa tatlong ito), siya ay nararapat 
na mag-ayuno ng tatlong araw. Ito ang kabayaran ng 
inyong mga panunumpa kung kayo ay nakapanumpa, 
kaya't pakaingatan ninyo ang inyong mga 
panunumpa. Sa ganito ginagawa ng Allah na maging 
maliwanag sa inyo ang Kanyang mga Tanda, upang 
kayo ay magkaroon ng utang na loob ng pasasalamat 
(sa Kanya)} Al-Maidah (5): 89. 

3- Ang hindi pagpaparami ng sumpa upang ang bagay 
na maluwag (madali) ay hindi maging masikip 
(mahirap). 

11) Si Anas (Kalugdan nawa siya ng Allah) ay nag- 
ulat: May nagtanong sa Propeta (M) tungkol sa 
malalaking kasalanan. Siya ay nagsabi: "Ang 
pagtatambal sa Allah, ang pang-aabuso sa mga 
magulang, ang pagkitil ng buhay, at ang huwad na 
pagsasaksi (Shahadat Az-Zur )". Al-Bukhari: 2653 


Ang nag-ulat ng Hadith (Bilang: 11) 

Siya si Abu Hamzah, Anas ibn Malik Al-Ansari, 
tagapaglingkod ng Sugo ng Allah ($g), ipinanganak 
siya sa Madinah bago maganap ang paglikas ( Hijrah) 
nang sampung taon, siya ay yumakap sa Islam sa 
murang edad, at nanatili sa piling ng Propeta (M), 
pinagsilbihan niya ng sampung taon at namalagi sa 
kanya hanggang sa kamatayan ng Propeta 
(sumakanya nawa ang pagpapala at kapayapaan), at 
pagkatapos ay naglakbay siya patungong Damaseus 
at mula dito ay nagtungo naman sa Basra. Siya ay 

nakapag-ulat ng maraming Hadith at umabot ang 
kanyang ulat ng 2286 na Hadith at siya (r.a.) ay 
namatay sa Basra taong ika-93 sa Hijri. matapos na 
humigit ang kanyang edad ng 100 taong gulang. 

Ang mga kapupulutang aral sa Hadith (Bilang: 11) 

1- Ang mahigpit na babala sa pagkakasadlak sa 
ganitong mga kasalanan, sapagka't ang mga ito ay 
kabilang sa mga mabibigat na kasalanan. 

2- Ang mga ito ay naibibilang sa pinakamalaking mga 
kasalanan, sapagka't ito ay nagdudulot ng malalaking 
kasiraan sa paniniwala, sa batas, sa kaugalian at sa 
lipunan, at gayundin ito ay nakapagpapahamak. 

3- Katotohanan ang mga malalaking kasalanan ay 
sumisira sa ugnayan ng tao sa kanyang Panginoon, sa 
kanyang pamilya at pamayanan, kaya siya ay 
mananatiling sawi sa mundong ito at sa kabilang- 
buhay maliban kung siya ay nagbalik-loob sa Allah 
nang tapat. 

12) Si Sahl ibn Sa'd (Kalugdan nawa siya ng Allah) ay 
nag-ulat tungkol sa Sugo ng Allah (^) na nagsabi: 
"Sinuman ang nagbigay sa akin ng garantiya para sa 
kaligtasan ng nasa pagitan ng kanyang mga panga at 
sa kung ano ang nasa pagitan ng kanyang mga paa 
(hita), Igagarantiya ko sa kanya ang Paraiso". Al- 
Bukhari: 6474 

Ang nag-ulat ng Hadith (Bilang: 12) 

Siya si Abu Al-Abbas, Sahl ibn Saad As-Sa'idi Al- 
Ansari, siya ay isa sa mga tanyag na Sahabah, at 
mayroon siyang naitala sa mga aklat ng Hadith na 
188 Hadith. Nang mamatay ang Sugo ng Allah (^) 
siya ay nasa edad na 15 taong gulang pa lamang, at 
siya (r.a.) ay namatay sa Madinah taong ika- 91 o 88 
sa Hijri. 

Ang mga kapupulutang aral sa Hadith (Bilang: 12) 


24 



1- Ang paghihiyakat sa pagpapairal ng magagandang 
asal sa lahat ng panahon, kalagayan at komunidad. 

2- Ang pangangalaga sa bibig at ari sa pagkakasadlak 
sa ipinagbabawal ay isang paraan ng pagpasok sa 
Paraiso at kaligtasan sa Apoy (Impiyerno). 

3- Kailangang pangalagaan ang bibig at ari maliban sa 
kung ano ang pinahintulutan dito ng Allah mula sa 
mga salita, gawa at mga kaugnayan. 

13) Si Hudhaitah (Kalugdan nawa siya ng Allah) ay 
nag-ulat: Nadinig ko sa Sugo ng Allah ($g) na 
nagsasabi: "Hindi makapapasok sa Paraiso ang isang 
mapanirang puri sa kapwa". Muslim: 168 - (105) 

Ang nag-ulat ng Hadith (Bilang: 13) 

Siya si Huzaifah ibn Al-Yaman ibn Husayl Al-Abasi, isa 
sa mga katangi-tangi na Sahabi at matapang, 
mayroon siyang malaking naibahagi sa pagsakop sa 
mga bansa, at siya ang nakakaalam sa lihim ng Sugo 


25 



ng Allah (M)- Umabot ang kanyang ulat ng 255 na 
Hadith, at siya ay lumahok sa labanan ng Al-Khandaq 
at sa iba pang mga labanan pagkatapos nito. Si 
Huzaifah ay may mataas na katayuan at antas sa 
Sugo ng Allah ($g), at siya ay namatay (r.a.) sa taong 
ika-36 sa Hijri. sa lraq. 

Ang mga kapupulutang aral sa Hadith (Bilang: 13) 

1- Ang paninirang-puri ay isang pangit na katangian, 
nagpapalaganap ng away at poot sa pagitan ng mga 
tao. 

2- Ang kasamaan ng paninirang-puri ay talamak, 
inilalagay nito ang komunidad sa pagkabahala at 
kaguluhan. 

3- Ang mapanirang-puri na pinapahintulutan ang 
paninirang-puri ay hindi makapapasok ng Paraiso. 

14) Si Abu Hurairah (Kalugdan nawa siya ng Allah) ay 
nag-ulat: Katotohanang ang Sugo ng Allah (M) ay 
nagsabi: "Ang Apoy (ng Impiyerno) ay napapaligiran 
ng lahat ng uri ng nakakahalinang bagay at ang 
Paraiso ay napapaligiran ng lahat ng uri ng di-kanais- 
nais na bagay". Al-Bukhari: 6487 

Ang nag-ulat ng Hadith (Bilang: 14) 

Nabanggit na ito sa ika- 6 na Hadith. 

Ang mga kapupulutang aral sa Hadith (Bilang: 14) 

1- Katotohanan ang Impiyerno ay napapalibutan ng 
mga ipinagbabawal gaya ng mga kasalanan at 
pagkakasala. 

2- Tunay na ang pagpasok sa Impiyerno ay madali sa 
sinumang ginugugol ang kanyang buhay sa mga 
sariling-kagustuhan mula sa mga kasalanan at 
ipinagbabawal. 

3- Katotohanan ang Paraiso ay hindi makakamit 
maliban sa pamamagitan ng pagtangkilik 
(pagsagawa) ng mga katuruan ng Islam at sa 
pagsasagawa sa mga kahilingan nito. 

4- Walang kaligtasan sa Apoy (Impiyerno) maliban sa 
pamamagitan ng pag-iwas sa mga kasalanan. 

15) Si Abu Hurairah (Kalugdan nawa siya ng Allah) ay 
nag-ulat: Katotohanan, ang Sugo ng Allah (M) ay 
nagsabi: "Hindi makapapasok sa Paraiso ang 
sinumang hindi ligtas ang kanyang kapitbahay sa 
kanyang kasamaan". Muslim: 73 - (46) 

Ang nag-ulat ng Hadith (Bilang: 15) 

Nabanggit na ito sa ika- 6 na Hadith. 

Ang mga kapupulutang aral sa Hadith (Bilang: 15) 

1- Ang babala laban sa panggugulo ng kapitbahay at 
sa pamilya nito sa anumang paraan at pamamaraan. 

2- Ang paghihikayat sa paggalang ng kapitbahay at 
pamilya nito, at ito ay isa sa mga dahilan ng 
kaligtasan sa Apoy (Impiyerno). 

3- Ang pagpigil ng kasamaan laban sa mga kapitbahay 
ay kabilang sa kaganapan ng pananampalataya at 
kamaharlikahan ng asal. 

4- Ang pagdudulot ng pinsala (kasamaan) sa kapit- 
bahay ay naghahatid tungo sa kawalan ng 
pananampalataya at pagsuway na karapat-dapat 
patawan ng parusa sa Apoy (Impiyerno). 

16) Si Abdullah ibn Mas'ud (Kalugdan nawa siya ng 
Allah) ay nag-ulat tungkol sa Propeta (^) na nagsabi: 
"Hindi makapapasok sa Paraiso ang sinumang may 

pagmamalaki sa kanyang puso kahit kasing timbang 
ng isang napakaliit na langgam". Muslim: 149 - (91) 

Ang nag-ulat ng Hadith (Bilang: 16) 

Nabanggit na ito sa ika- 3 na Hadith. 

Ang mga kapupulutang aral sa Hadith (Bilang: 16) 

1- Ang pagbabawal sa pagmamalaki at babala laban 
dito. Ang pagmamalaki ay: ang hindi pagtanggap ng 
katotohanan at paghamak sa mga tao. 

2- Ang pagmamalaki ay hindi kaaya-aya sa lahat ng 
kalagayan at panahon, at ang taong mapagmalaki ay 
hindi makapapasok sa Paraiso. 

3- Ang pagpapakumbaba at pagtanggap ng 
katotohanan ay kabilang sa mga katangian ng mga 
matatapat na sumasampalataya at ang pagmamalaki 
ay kabilang sa mga katangian ni Iblis (Satanas). 

17) Si Jabir ibn Abdullah (Kalugdan nawa sila ng Allah) 
ay nag-ulat, siya ay nagsabi: Nadinig ko sa Sugo ng 
Allah (3i) na nagsasabi: "Ang sinumang makatagpo 
ang Allah nang hindi nagtatambal sa Kanya ng 
anupaman, siya ay makapapasok sa Paraiso, 
datapuwa't ang sinumang makatagpo Siya na 
nagtatambal sa Kanya, siya ay papasok sa 
Impiyerno". Muslim: 152 - (93) 

Ang nag-ulat ng Hadith (Bilang: 17) 

Nabanggit na ito sa ika- 7 na Hadith. 

Ang mga kapupulutang aral sa Hadith (Bilang: 17) 

1- Ang pagtaguyod sa Kaisahan ng Allah at ang 
pagsamba sa Kanya lamang nang walang 
pagtatambal ay dahilan ng pagpasok sa Paraiso. 

2- Ang Shirk (pagtatambal sa Allah) ay dahilan ng 
pagpasok sa Apoy (Impiyerno). 

3- Ang paghihikayat sa Tawheed (Kaisahan ng Allah) 
at pagbigay-babala sa Shirk (pagtatambal sa Allah). 

18) Si Al-Abbas ibn Abdul Muttalib ay nag-ulat: 
Kanyang nadinig sa Sugo ng Allah (M) na nagsasabi: 
"Sinumang malugod na ang Allah ang Siyang 
Panginoon, Islam ang pananampalataya, at si 
Muhammad ay Sugo, malalasap niya ang tamis ng 
pananampalataya". Muslim: 56 - (34) 

Ang nag-ulat ng Hadith (Bilang: 18) 

Siya si Abu Al-Fadl Al-Abbas ibn Abdulmuttalib ibn 
Hashim mula sa angkan ng Quraish, tiyuhin ng Sugo 
ng Allah (^), ipinanganak sa Makkah bago ang taon 
ng Elepante nang tatlong taon, siya ay isang pinuno 
sa lipi ng mga Quraish, nasaksihan niya ang ikalawang 
Bai'atul Aqabah na kasama ang Sugo ng Allah (|g), 
nasaksihan din niya ang labanan sa Bad'r kasama ang 
mga Mushrik (pagano), at pagkatapos ay bumalik siya 

sa Makkah, yumakap siya sa Islam at inilihim ito, at 
di-kalaunan ay lumikas siya patungong Madinah bago 
maganap ang pagsakop (sa Makkah). Namatay siya 
(r.a.) sa buwan ng Ramadan taong ika-32 sa Hijri. at 
may nakapagsabing hindi sa taon na ito at siya ay 
inilibing sa Al-Baqi'. 

Ang mga kapupulutang aral sa Hadith (Bilang: 18) 

1- Ang paghihikayat sa pagkalugod na ang Allah ang 
Siyang Panginoon, Islam ang pananampalataya at si 
Muhammad ay Sugo (H). 

2- Kapag pumasok sa puso ang lasa ng 
pananampalataya at tamis nito, magiging magaan 
(madali) ang pagsasagawa sa mga kahilingan ng 
katuruan ng Islam. 

3- Nagiging matamis lamang ang pananampalataya sa 
pamamagitan ng paglasap sa mga gawang pagsunod 
at pagkalugod dito. 

19) Si Ummu Habibah (Kalugdan nawa siya ng Allah) 
ang asawa ng Propeta ($|) ay nag-ulat: Nadinig ko sa 
Sugo ng Allah na nagsasabi: "Sinuman ang nagsagawa 
ng Salah nang labing dalawang Rak'ah sa araw at 
gabi, siya ay patatayuan ng isang tahanan sa Paraiso 
nang dahil sa mga ito". Muslim: 101 - (728) 

Ang nag-ulat ng Hadith (Bilang: 19) 

Siya si Ummu Habibah Ramlah bintu Abu Sufyan ibn 
Harb (r.a.), na tinagurian ding Ummul Mu’mineen (ina 
ng mga sumasampalataya), siya ay kapatid ni 
Muawiyah (r.a.), ipinanganak siya bago ang pagsugo 
kay Propeta Muhammad (3g) nang 17 taon, siya ay 
kabilang sa mga may angking mainapoy na opinyon 
at kahinahunan, pinakasalan siya ng Propeta (^) sa 
pamamagitan ng ahensiya ni Khalid ibn Said ibn Al- 
'As, nang siya noon ay nasa Ethiopia matapos 
talikuran ng kanyang asawa na si Ubaidullah ibn 
Jahsh ang Islam, at pagkatapos ay ipinaubaya kay An- 

Najashi - ang Hari ng Ehtiopia - ang basbas ng pag- 
aasawa ng Propeta (H) sa kanya, at nagbigay sa 
kanya si An-Najashi ng 400 Dinar bilang dote ng 
Propeta (M) at ito'y naganap sa taong ika-7 sa Hijri. at 
may nakapagsabing sa ika-6 sa Hijri. at mayroon 
siyang naitala na 65 Hadith sa mga aklat ng Sunnah. 
Siya ay namatay (r.a.) sa Madinah taong ika-44 sa 
Hijri. at may nagsabing hindi sa taon na ito at siya ay 
inilibing sa Al-Baqi\ 

Ang mga kapupulutang aral sa Hadith (Bilang: 19) 

1- Ang pagpapahayag sa kahigtan ng Sunan Ar- 
Rawatib, ito ay: Apat na Rak'ah (tayo) bago ang dasal 
sa Dhuh'r (tanghaling-tapat) at dalawang Rak'ah 
pagkatapos nito, Dalawang Rak'ah pagkatapos ng 
dasal sa Magrib (takip-silim), Dalawang Rak'ah 
pagkatapos ng dasal sa 'lsha (gabi) at dalawang 
Rak'ah bago ang dasal sa Fajr (madaling araw). 

2- Ang paghihikayat sa Sunan Ar-Rawatib (mga 
kusang-loob na pagdarasal) at ang magandang 
pagbabalita tungkol sa Paraiso sa sinumang 
nangalaga sa pagsasagawa nito. 

3- Isinabatas ang Sunon Ar-Rawatib upang lalo pang 
mag-ibayo ang pananampalataya ng isang 
sumasampalataya at magkaroon siya ng 
pagkakataong mapalapit sa Allah sa pamamagitan 
nito. 

20) Si Ummu Habibah (Kalugdan nawa siya ng Allah) 
ay nag-uulat: Nadinig ko sa Sugo ng Allah (M) na 
nagsasabi: "Sinuman ang nangalaga sa apat na 
Rak'ah bago ang Salah sa Dhuhr at apat na Rak'ah 
pagkatapos nito, siya ay ipagkakait ng Allah sa 
Impiyerno". At-Tirmidhi: 428 

Ang nag-ulat ng Hadith (Bilang: 20) 

Nabanggit na ito sa ika-19 na Hadith. 

Ang mga kapupulutang aral sa Hadith (Bilang: 20) 

1- Ang paghihimok sa pangangalaga sa apat na 
Rak'ah (tayo) bago ang dasal sa Dhuh'r at apat na 
Rak'ah pagkatapos nito. 

2- Ang mga kusang-loob na pagsamba ay kabilang sa 
mga dahilan ng pagiging malapit sa Allah. 

3- Ang magandang pagbabalita tungkol sa kaligtasan 
sa Apoy (Impiyerno), sa sinumang nagsasagawa ng 
mga dasal na ito nang may kasamang pagpapatupad 
sa mga katuruan ng Islam. 

21) Si Jabir (Kalugdan nawa siya ng Allah) ay nag-ulat: 
Ang Sugo ng Allah (^) ay nagsabi: "Kapag 
nakapagsagawa na ang isa sa inyo ng Salah sa 
kanyang Masjid (bahay dasalan), maglaan siya ng 
ilang bahagi ng kanyang Salah sa kanyang tahanan; 
sapagka't tunay na magtatakda ang Allah ng 

kabutihan sa kanyang tahanan mula sa Salah na ito". 
Muslim: 210-(778) 

Ang nag-ulat ng Hadith (Bilang: 21) 

Nobanggit na ito sa ika- 7 na Hadith. 

Ang mga kapupulutang aral sa Hadith (Bilang: 21) 

1- Ang paghihikayat sa pagsasagawa ng Salah na 
kusang-loob at Sunan Ar-Rawatib (ang 12 na Rak'ah 
bago at pagkatapos ng ubligadong Salah) sa tahanan. 

2- Ang tuloy-tuloy na pagtaguyod ng tahanan sa 
pamamagitan ng pagsasagawa ng mga Salah na 
kusang-loob ay isang dahilan sa pagkatigib nito ng 
kabutihan at biyaya. 


3-Ang tahanan sa Islam ay isang lugar ng 
pananahanan, pinagsasanayan ng pagsamba, 
pagsunod at edukasyon. 

22) Si Abu Qatadah ibn Rib'iy Al-Ansari (Kalugdan 
nawa siya ng Allah) ay nag-ulat: Ang Propeta ($|) ay 
nagsabi: "Kapag ang isa sa inyo ay pumasok ng 
Masjid (bahay dalanginan), huwag muna siyang 
umupo hangga't hindi siya nakapagsagawa ng 
dalawang Rak'ah (Tahiyyatul Masjid )". Al-Bukhari: 
1163 

Ang nag-ulat ng Hadith (Bilang: 22) 

Siya si Abu Qatadah ibn Rabe'i Al-Ansari, isa sa mga 
dakilang Sahabi, mayroon siyang bahagi sa paglahok 
sa mga digmaan at labanan, at siya ang nagbabantay 
noon sa Propeta (M) at inaalagaan niya sa 
paglalakbay. Ipinadala siya ni Umar ibn Al-Khattab 
(r.a.) bilang pinunong hukbo para labanan ang mga 
Persia at napaslang niya ang kanilang Hari sa kanyang 
mga kamay. Nagkakaiba ang mga ulat sa lugar at 
petsa ng kanyang kamatayan, may nagsasabing 
namatay siya (r.a.) sa Kufa (lraq) taong ika-38 sa Hijri. 
at nag-alay ng Salah para sa kanya si Ali ibn Abi Talib 
(r.a.), at mayroon ding nagsasabing namatay siya sa 

Madinah taong ika-54 sa Hijri. at mayroon ding 
nagsasabing bukod dito. 

Ang mga kapupulutang aral sa Hadith (Bilang: 22 ) 

1- Kabilang sa mga magagandang asal sa pagpasok sa 
Masjid ay ang pagsasagawa ng isang Muslim ng Salah 
na binubuo ng dalawang Rak'ah (Tahiyyatul Masjid) 
bago tuluyang umupo, maging sa araw ng Biyernes o 
habang isinasagawa ang Khutbah (talumpati). 

2- Kapag inumpisahan na ang sama-samang 
pagdarasal (Salatul Jama'ah), dapat sa isang Muslim 
ay sumabay na sa naturang pagdarasal at hindi na 
siya magpakaabala para magdasal nang mag-isa. 

3- Kailangang bigyang-halaga ang Salah na ito bago 
tuluyang umupo sa Masjid. 

23) Si Abu Hurairah (Kalugdan nawa siya ng Allah) ay 
nag-ulat: Ang Sugo ng Allah (M) ay nagsabi: "Ang 
sinumang nagsagawa ng Wudu' (paghuhugas) at 
pinahusay ito, pagkatapos ay nagtungo sa pang- 
biyernes na dasal, taimtim na nakikinig (ng sermon) 
at nanatiling tahimik, ang kanyang (maliliit na) mga 
kasalanan sa pagitan ng Biyernes na ito at ng 
kasunod nitong Biyernes ay patatawarin sa kanya, na 
may kasama pang tatlong araw na dagdag; at 
sinumang humaplos ng graba (maliit na bato); tunay 
na siya ay naabala". Muslim: 27 - (857) 

Ang nag-ulat ng Hadith (Bilang: 23) 

Nabanggit na ito sa ika- 6 na Hadith 

Ang mga kapupulutang aral sa Hadith (Bilang: 23) 

1- Ang paghihikayat sa kalubusan ng Wudu' sa dasal 
ng Jumu'ah, sa pag-unawa ng pangaral ( Khutbah ), at 
pagtaguyod ng Ibaadah (pagsamba) sa puso at 
katawan nang ganap na kataimtiman at 
kapanatagan. 

2- Ang kahigtan ng dasal sa Jumu'ah at pagpapawi 
nito sa mga maliliit na kasalanan. 

3- Ang pagbabawal sa mga gawa at salitang walang 
katuturan, at anumang nakakaabala sa isipan at puso 
habang isinasagawa ang Khutbah, tulad halimbawa 
ng: Paghawak ng bato o pagpapakaabala sa ilong, 
kasuutan, balbas o karpet at mga katulad nito. 

24) Si Abdullah ibn Umar (Kalugdan nawa sila ng 
Allah) ay nag-ulat; siya ay nagsabi: "Nakaugalian ng 
Propeta (|g) na magsagawa ng Salah sa gabi na 
binubuo ng tig-dadalawang Rak'ah, at tinatapos ito 
sa pamamagitan ng isang Rak'ah (Witr). Gayundin na 
siya ay nagsasagawa ng dalawang Rak'ah bago ang 
Salah sa madaling araw ( Fajr ), isinasagawa niya ito na 
para bang ang lqamah ay madidinig na niya sa 
kanyang mga tainga". (Ibig sabihin ay mabilis): 
pinaiigsi niya ito. Al-Bukhari: 995 

Ang nag-ulat ng Hadith (Bilang: 24) 

Nabanggit na ito sa unang Hadith 

Ang mga kapupulutang aral sa Hadith (Bilang: 24) 

1- Ang Salah sa gabi na kusang-loob ay katulad sa 
alituntunin ng Salah sa araw na binubuo ng tig- 
dadalawang Rak'ah. 

2- Ang pinakamababang bilang ng Witr (huling Salah 
sa gabi) ay isang Rak'ah (tayo), kaya maaaring 
isagawa ng isang Muslim ang Witr ng isang Rak'ah na 
hiwalay sa dasal na una rito sa pamamagitan ng 
Tasieem (o pagsambit ng Assalamu alaikum warah 
matullah), bilang pagsunod sa Sugo ng Allah ($g). 

3- Ang maging maagap sa pagsasagawa ng dalawang 
Rak'ah bago ang Salah sa Fajr at pagpapaikli nito, ang 
dalawang Rak'ah na ito ay tinaguriang Sunnah 
Ratibah na isinasagawa bago ang Salah sa Fajr. 

25) Si Abu Musa Al-Ash'ariy (Kalugdan nawa siya ng 
Allah) ay nag-ulat tungkol sa Propeta ($g) na nagsabi: 
"Katotohanang iniuunat ng Makapangyarihang Allah 
at Kapita-pitagan ang Kanyang Kamay sa gabi upang 
makapagbalik-loob ang nagkakasala sa araw, at 
iniuunat ang Kanyang Kamay sa araw; upang 
makapagbalik-loob ang nagkakasala sa gabi hanggang 
sa sumikat ang araw mula sa nilulubugan nito". 
Muslim: 31-(2759) 

Ang nag-ulat ng Hadith (Bilang: 25) 

Siya si Abu Musa Abdullah ibn Qais ibn Salim Al- 
Ash'ari Al-Yamani, siya ay dumating sa Makkah at di- 
naglaon ay yumakap sa Islam at pagkatapos ay 
bumalik sa Yemen at nagtungo sa Ethiopia, at 
pagkaraan ay nagtungo sa Madinah pagkatapos ng 
tagumpay sa Khaybar, lumahok siya sa Jihad at mga 
labanan, siya ang may pinakamagandang boses sa 
pagbasa ng Qur'an sa mga Sahabah, siya ay masigasig 
sa pagsamba, may angking kaalaman at katalinuhan, 
at umiiwas sa karangyaan ng buhay. Siya (r.a.) ay 
namatay taong ika-44 sa Hijri. sa Kufa o sa Madinah, 
at may nagsasabing hindi ito ang taon ng kanyang 
pagkamatay. 

Ang mga kapupulutang aral sa Hadith (Bilang: 25) 

1- Ang paghihikayat sa kawagasan ng pagsisisi sa 
anumang oras ng gabi at araw. 

2- Ang pagiging maagap sa pagsisisi, sapagkat hindi 
alam ng tao kung kailan dumatal sa kanya ang 
kamatayan. 

3- Ang pintuan ng pagsisisi ay bukas hangga't hindi 
sumisikat ang araw sa kanluran, nang sa gayon ay 
may pagkakataon ang tao na magbalik-loob at 
kumalas sa kasalanan, at bumalik sa landas ng 
patnubay, katumpakan at kaligayahan. 

4- Ang kalawakan ng habag ng Allah sa pagtanggap 
ng pagsisisi, kaya dapat ay magbalik-loob ang taong 
Muslim bago lumantad ang mga tanda ng kanyang 
kamatayan, tulad ng pag-aagaw buhay na kapag 
napagtanto na ito ang pagsisisi ay hindi na 
tatanggapin. 

26) Si Abu Hurairah (Kalugdan nawa siya ng Allah) ay 
nag-ulat: Ang Sugo ng Allah ($|) ay nagsabi: "Ang 
sinumang di iwaksi ang pagsasalita ng 
kasinungalingan at ang paggawa batay dito, 
magkagayon ang Allah ay walang pakialam sa 
pagtalikod nito sa kanyang pagkain at inumin". Al- 
Bukhari: 1903 


Ang nag-ulat ng Hadith (Bilang: 26) 

Nabanggit na ito sa ika- 6 na Hadith 

Ang mga kapupulutang aral sa Hadith (Bilang: 26) 

1- Nararapat sa isang Muslim na taglayin ang 
magagandang asal at iwasan ang masasamang lihim 
at ugali. 

2- Ang pagbigay-babala sa isang Muslim sa 
pagkawalang-saysay ng pag-aayuno at gantimpala 

nito kung hindi niya iwaksi ang pagsisinungaling at 
paggawa batay dito habang siya'y nag-aayuno. 

3- Kabilang sa kahulugan ng pag-aayuno ay ang pag- 
iwas sa panlilibak, paninirang-puri, kasinungalingan, 
pagkakanulo at magaspang na ugali, gayundin ang 
paglayo mula sa mga lugar na may masamang epekto 
sa pag-uugali at gawain. 

27) Si Abu Hurairah (Kalugdan nawa siya ng Allah) ay 
nag-ulat: Ang Sugo ng Allah ($g) ay nagsabi: "Sinuman 
ang nakalimot habang siya ay nag-aayuno, at siya ay 
nakakain o nakainom; sa gayon marapat niyang 
ipagpatuloy ang kanyang pag-aayuno; sapagka't 
tunay na siya ay pinakain ng Allah at pinainom". 
Muslim: 171-(1155)/ Al-Bukhari: 6669 

Ang nag-ulat ng Hadith (Bilang: 27) 

Nabanggit na ito sa ika- 6 na Hadith 

Ang mga kapupulutang aral sa Hadith (Bilang: 27) 

1- Ang Islam ay isang mahabaging pananampalataya, 
kaya't pinalalampas ng Allah ang anumang sala na 
nagawa ng isang Muslim sanhi ng pagkalimot, kaya 
kapag ang isang nag-aayuno ay kumain o uminom 
sanhi ng pagkalimot; sa gayon ang kanyang pag- 
aayuno ay wasto pa rin at hindi na niya kailangang 
palitan ito o bayaran (Kaffarah). 

2- Nararapat sa isang nag-aayuno na maging maingat 
sa kanyang pag-aayuno, at huwag niyang kaligtaan 
ito sa abot ng kanyang makakaya. 

3- Ang kalawakan ng paumanhin ng Islam at pagiging 
angkop nito sa kalikasan ng tao sa kawalan ng 
pananagutan sa salang sanhi ng pagkalimot at sa 
anumang karapat-dapat dito, sa kondisyong walang 
pagpapabaya. 

28) Si Abu Hurairah (Kalugdan nawa siya ng Allah) ay 
nag-ulat: Ang Sugo ng Allah (M) ay nagsabi: "Ang 
pinakamainam na pag-aayuno na susunod sa 
Ramadan ay ang buwan ng Allah na Muharram, at 
ang pinakamainam na Salah (pagdarasal) na susunod 
sa ubligadong Salah ay ang Salah sa gabi". Muslim: 
202-(1163) 


Ang nag-ulat ng Hadith (Bilang: 28) 

Nabanggit na ito sa ika- 6 na Hadith 

Ang mga kapupulutang aral sa Hadith (Bilang: 28) 

1- Ang paghihikayat sa kusang-loob na pag-aayuno sa 
buwan ng Muharram at kusang-loob na pagdarasal sa 
hating gabi. 

2- Ang pag-aayuno sa buwan ng Muharram ang 
pinakamainam sa lahat ng buwan maliban sa 
Ramadan, at ang pagdarasal sa gabi ang 

pinakamainam sa lahat ng dasal maliban sa mga 
ubligadong dasal. 

3- Kabilang sa ilang mga paraan ng pagpapalapit sa 
Allah ay ang paghahandog ng pag-aayuno at 
pagdarasal na kusang-loob. 

29) Si iabir ibn Abdullah (Kalugdan nawa sila ng Allah) 
ay nag-ulat: Katotohanan, ang Sugo ng Allah (^) ay 
nagsabi: "Kinahabagan ng Allah ang isang lalaking 
mabait kapag siya ay nagtitinda, o kapag siya ay 
bumibili, o kapag siya ay kumukuha ng kanyang 
karapatan". Al-Bukhari: 2076 

Ang nag-ulat ng Hadith (Bilang: 29) 

Nabanggit na ito sa ika- 7 na Hadith 

Ang mga kapupulutang aral sa Hadith (Bilang: 29) 


50 



1- Ang pagiging kaaya-aya ng pagpapaumanhin 
(kabaitan) sa pagbebenta, sa pamimili at iba pang 
mga transaksyon. 

2- Ang pagpapadali sa mga transaksyon ng mga tao at 
sa pakikitungo sa kanila ay isang dahilan ng pagtamo 
ng habag. 

3- Ang paghihikayat sa pagpapadali sa lahat ng bagay 
at pakikitungo sa iba, maging sa pagbebenta at 
pamimili. 

4- Ang paghihikayat sa pagiging mahinahon sa 
sandaling kinukuha ang pautang na mga karapatan, 
at pagiging kaaya-aya ng pagpapaubaya sa ilang 
bahagi nito. 


o X /»/ II * ®*l * f * V til ' . " * 0 ‘7 0 ' /V* 

(\£ 3S (j' <U£ - eLU ' ert' '’ * 

w - ** 

/, 0 / , . . 0 . , . / // 
tt ' I •' * • ' /„1', . „/ / / .i * 0 s f 0 . . 0 / 

4_j^ ,4_«-4JfcJl (jn4i~ill 4jlf 

) . 4JL44*JI Ul ic.lloJI Uj , l La -vj_k ' 4 j3j 

.((AOi) - JA :j»JLii-a 


30) Si Abu Hurairah (Kalugdan nawa siya ng Allah) ay 
nag-ulat: Ang Propeta (H) ay nagsabi: "Ang 

pinakamainam na sinisikatan ng araw ay ang araw ng 
Biyernes, sapagka't dito nilikha si Adam (Adan), at 
dito rin siya pinapasok sa Paraiso, at dito rin siya 
pinalabas, at hindi dadatal ang Oras kundi sa araw ng 
Biyernes". Muslim: 18-(854) 

Ang nag-ulat ng Hadith (Bilang: 30) 

Nabanggit na ito sa ika- 6 na Hadith 

Ang mga kapupulutang aral sa Hadith (Bilang: 30) 

1- Ang kahigtan ng araw ng Biyernes at kahalagahan 
nito sa lahat ng araw, at ang paghihikayat sa paggawa 
ng mga mabubuting gawain sa araw na ito. 

2- Katotohanan, sa araw ng Biyernes ay may naganap 
na malalaking kaganapan, tulad ng paglikha kay 
Adam - sumakanya nawa ang kapayapaan, ng 
pagpasok niya sa Paraiso at paglabas niya mula rito, 
at magaganap ang Pagbabangong Muli sa araw din 
ng Biyernes, kaya't ang araw ng Biyernes ay dakilang 
araw. 

3- Ang huwag sayangin o gugulin ang araw na ito sa 
mga bagay na ang kahihinatnan nito ay hindi kapuri- 
puri. 


oii m y iiii <>3^ & *iit & & on 

o/ 9* * . * * * 

/ 0/0 /. / /, ./ . / /» o • f / o t / e /j . e ./ . II 

: mmI 4 <_Jj_u> » Xa»l s ljl 

:^11 ii a ^ujcju 3 ) . * 4jl e_Mij i_jj_ilijj 4jl J^—'Lj (jljajjjJI 

.((Y«Y0 - ) 4 0 


31) Si Abdullah ibn Umar (Kalugdan nawa sila ng 
Allah) ay nag-ulat: Katotohanan, ang Sugo ng Allah 
(M) ay nagsabi: "Sa oras na kumain ang isa sa inyo; 
mangyaring kumain sa pamamagitan ng kanyang 
kanang kamay, at kapag siya ay uminom, mangyaring 
uminom sa pamamagitan ng kanyang kanang kamay; 
sapagka't si Shaitan (Satanas) ay kumakain sa 
pamamagitan ng kanyang kaliwang kamay at 
umiinom sa pamamagitan ng kanyang kaliwang 
kamay". Muslim: 105 - (2020) 

Ang nag-ulat ng Hadith (Bilang: 31) 

Nabanggit na ito sa unang Hadith 

Ang mga kapupulutang aral sa Hadith (Bilang: 31) 

1- Ang pag-uutos sa paggamit ng kanang kamay sa 
pagkain at pag-inom; kaya't ubligadong kumain at 
uminom gamit ang kanang kamay. 

2- Ang pagbigay-babala sa pagsunod kay Satanas sa 
pagkain at pag-inom. 

3- Ang paghihikayat sa pag-iwas ng pagkain at pag- 
inom sa pamamagitan ng kaliwang kamay, sapagkat 
katotohanan ang kanang kamay ay para lamang sa 
mga mararangal na gawain at ang kaliwang kamay ay 
para lamang din sa pagtanggal ng mga nakakadiri at 
marurumi. 

32) Si Abdullah ibn Abbas (Kalugdan nawa sila ng 
Allah) ay nag-ulat: Ang Propeta (M) ay nagsabi: "Hindi 
marapat na naglalakbay ang isang babae maliban 

kung may kasamang Mahram (lalaking hindi 
maaaring magpakasal sa kanya, o ang kanyang 
asawa), at hindi marapat na pumasok sa kanya ang 
isang lalaki maliban na lamang kung siya ay may 
kasamang Mahram". Ang isang lalaki ay nagsabi: "O 
Sugo ng Allah, nais ko sanang lumabas para sa isang 
hukbong sandatahan na ganito at ganyan, 
datapuwa't ang aking asawa ay nais magsagawa ng 
Hajj (Pilgrimahe); Siya (M) ay nagsabi: "Humayo ka't 
samahan mo siya". Al-Bukhari: 1862 

Ang nag-ulat ng Hadith (Bilang: 32) 

Nabanggit na ito sa ika- 4 na Hadith 

Ang mga kapupulutang aral sa Hadith (Bilang: 32) 

1- Ang pagbabawal sa paglalakbay ng babae nang 
mag-isa o walang kasamang Mahram. 

2- Ang pagsasatungkulin sa pag-iingat na masarili ang 
isang babae na hindi malapit na kamag-anak, bilang 
pag-iiwas sa tukso at kasamaan. 

3- Ang paglalakbay ng babaeng muslim para sa Hajj 
(Pilgremahe) ay hindi ipinahihintulot nang walang 
kasamang Mahram o asawa. 




iM M <ui ^6 Oa & iiii ^ ^ e 

. / / / / / / 

> /O / ./ * t , o e / t ,/ / , ./ ^/O^ 9« ^// //,/ / t / 

. 43j-lo L^j jl j 4_ii3 4 jjj j| ,jJlJ j 

IJlA ,(0 * : jjlj e^l £y Ujj ) 


33) Si Abu Hurairah (Kalugdan nawa siya ng Allah) ay 
nag-ulat: "Nakaugalian ng Sugo ng Allah (M) na kapag 
siya ay nagbahin, kanyang tinatakpan ang kanyang 
bibig sa pamamagitan ng kanyang kamay o ng 
kapirasong damit, at pilit na pinahihina niya ito o 
pinipigilan ang boses sa pamamagitan nito ". Abu 
Dawud: 5029 

Ang nag-ulat ng Hadith (Bilang: 33) 

Nabanggit na ito sa ika- 6 na Hadith 

Ang mga kapupulutang aral sa Hadith (Bilang: 33) 

1- Kabilang sa mga mabuting asal sa pagbahin sa 
Islam ay ang pagtakip ng mukha gamit ang kaliwang 
kamay o di kaya'y damit, imamah (turbante), shimag, 

tissue o anumang katulad nito, upang ang katabi nito 
ay hindi matalsikan ng laway o tulad nito. 

2- Ang paghihikayat sa pagpapahalaga ng damdamin 
ng iba at ang pangangalaga sa pangkalahatang 
kalusugan at malinis na kapaligiran sa lahat ng lugar 
tulad ng bahay, opisina, pinagtitipunan, Masjid 
(bahay-dasalan) at iba pa. Kaya't hindi 
pinapahintulutan ang sinuman na gambalahin ang iba 
sa pamamagitan ng mataas at nakakadistorbong 
boses o anumang lumalabas mula sa ilong o bibig na 
maruming talsik (wisik) na magiging sanhi ng pagkalat 
ng mga mikrobiyo at sakit sa mga tao. 

3- Ang pagpigil ng boses sa pagbahin ay kabilang sa 
kaganapan ng mabuting asal at mataas na antas sa 
kagandahang ugali. 

34) Si Abu Hurairah (Kalugdan nawa siya ng Allah) ay 
nag-ulat: Katotohanan, ang Sugo ng Allah (M) ay 
nagsabi: "Ang paghikab ay mula kay Shaiton 
(Satanas); kaya't kapag naghikab ang isa sa inyo; 
mangyaring pigilin ito sa abot ng makakaya". Muslim: 
56-(2994) 

Ang nag-ulat ng Hadith (Bilang: 34) 

Nabanggit na ito sa ika- 6 na Hadith 

Ang mga kapupulutang aral sa Hadith (Bilang: 34) 

1- Ang paghihikayat sa pagpigil ng paghikab sa 
pamamagitan ng paglagay ng kaliwang kamay sa 
bibig o tissue o anumang katulad nito. 

2- Ang pagpapairal ng mga mabubuting asal sa Islam 
sa lahat ng kalagayan ay titulo ng intigridad at 
kagandahang ugali. 

3- Ang hindi pagkain ng marami, sapagkat ito ay isa 
sa mga dahilan ng pagiging tamad, pagbibigat ng 
katawan, panghihina o pagiging mabagal at madalas 
na paghihikab. 

4- Kasuklam-suklam sa taong naghihikab ang 
maglabas ng boses mula sa kanyang bibig. 

35) Si Abu Talha (Kalugdan nawa siya ng Allah) ay 
nag-ulat tungkol sa Propeta (M) na nagsabi: "Ang mga 
Anghel ay hindi pumapasok sa isang tahanan na may 
aso o larawan". Al-Bukhari: 3322 


Ang nag-ulat ng Hadith (Bilang: 35) 

Siya si Abu Talha, Zaid ibn Sahl Al-Ansari, isang dakila 
at tanyag na Sahabi, nasaksihan niya kasama ng Sugo 
(M) ang lahat ng kaganapan. Siya ay isa sa mga 
tagapana na matatapang at may ibayong 
pagmamahal sa Sugo ng Allah (M), kaya't sinuklian 
siya ng Propeta (M) ng pagmamahal na walang 
katulad, at madalas siyang binibisita ng Propeta (M) 
sa kanyang bahay. 

Si Abu Talha ang siyang naghukay ng libingan ng 
Propeta (M) at ng ukab nito. Siya (r.a.) ay namatay sa 

Sham, at may nagsasabing sa Madinah taong 32 o 34 
sa Hijri. sa edad na 70 taong gulang at may 
nagsasabing namatay sa taong ika-51 sa Hijri. 

Ang mga kapupulutang aral sa Hadith (Bilang: 35) 

1- Ang aso at larawan ay kabilang sa mga 
maruruming bagay na nilalayuan ng mga Anghel. 

2- Ipinahihiwatig ng Hadith na ang mga Anghel ng 
habag ay hindi pumapasok sa mga tahanan o lugar na 
mayroong mga aso o larawan, samakatuwid ang mga 
aso at larawan ay isa sa mga dahilan ng di-pagtamo 
ng habag. 

3- Ang mga aso ay nagdudulot ng mga nakamamatay 
na sakit sa tao, kaya nararapat na ilayo ito sa abot ng 
makakaya. 

4- Hindi ipinapahintulot ang pagtatago ng mga 
larawan na may buhay, o nagpapaalsa ng kalibugan 
at tukso, o nakasisira ng mga kaugalian sa Islam, 
maging sa eellphone at iba pang mga gamit, tulad ng 
video, kompyuter o iba pa. 

36) Si Jubair ibn Mut'im (Kalugdan nawa siya ng 
Allah) ay nag-ulat: Katotohanan, ang Sugo ng Allah 
(M) ay nagsabi: "Hindi makapapasok sa Paraiso ang 
sinumang pumuputol sa ugnayan ng pagkakamag- 
anak". Muslim: 19 - (2556) 

Ang nag-ulat ng Hadith (Bilang: 36) 

Siya si Jubair ibn Mut'im ibn 'Adi ibn Nawfal mula sa 
angkan ng Quraish, siya ay isa sa malalaking pantas 
ng Quraish. Ang ama niyang si Mut'im ibn Adi ang 
siyang kumupkop sa Propeta (para protektahan) 
pagkagaling niya mula sa Taif, at siya rin ang pumunit 
sa kasulatan ng pagputol ng ugnayan sa mga kamag- 
anak ng Propeta (^), si Jubair ay yumakap sa Islam 
bago ang pagsakop sa Makkah, at siya ay mayroong 
naitala na 60 Hadith sa mga aklat ng Hadith, namatay 
siya (r.a.) sa Madinah taong ika-57 sa Hijri. at may 
nagsasabing sa ika-59 sa Hijri. sa panahon ng 
pamumuno ni Mu'awiyah (r.a.). 



Ang mga kapupulutang aral sa Hadith (Bilang: 36) 

1- Ang babala sa pagputol ng pagkakamag-anak. 

2- Ang paghihikayat sa pagpapatibay ng pagkakamag- 
anak, at na ito'y isa sa mga dahilan ng pagtamo ng 
kabutihan at biyaya. 

3- Ang kaparusahan ng pumuputol ng pagkakamag- 
anak ay mabilis at daglian. 

37) Si Anas ibn Malik (Kalugdan nawa siya ng Allah) 
ay nag-ulat: Ang Sugo ng Allah ($g) ay nagsabi: "Ang 
sinumang manalangin para sa akin ng isang 
pagpapala ay pagpapalain siya ng Allah ng sampung 
pagpapala, papawiin mula sa kanya ang sampung 
pagkakasala at itatampok sa kanya ang sampung 
matataas na antas". An-Nisai: 1297 

Ang nag-ulat ng Hadith (Bilang: 37) 

Nabanggit na ito sa ika-11 na Hadith 

Ang mga kapupulutang aral sa Hadith (Bilang: 37) 


1- Ang kahigtan ng panalangin ng pagpapala para sa 
Sugo (M) at ng paghihikayat dito. 

2- Ang pagpaparami ng panalangin ng pagpapala para 
sa Propeta (M) ay isang dahilan ng pagtamo ng habag 
at kapatawaran, at pag-aangat ng mga antas sa Allah. 


3- Ang pagdakila sa Propeta ($g) sa pamamagitan ng 
pananalangin ng pagpapala para sa kanya, 
pagmamahal at pagsunod sa kanyang relihiyon, 
batas, mga kaugalian at kaasalan. 

38) Si Abdullah ibn Umar (Kalugdan nawa sila ng 
Allah) ay nag-ulat: Katotohanan, ang Sugo ng Allah 
(M) ay nagsabi: "Isinusumpa ng Allah ang gumagawa 
at ang nagsusuot ng peluka (wig), gayundin ang 
nagtatatu at ang nagpapatatu". Al-Bukhari: 5937 

Ang nag-ulat ng Hadith (Bilang: 38) 

Nabanggit na ito sa unang Hadith 

Ang mga kapupulutang aral sa Hadith (Bilang: 38) 

1- Ang pagbigay-babala sa pagsusuot ng isang babae 
ng peluka (wig) mula sa buhok ng ibang tao o ibang 
bagay. 

2- Ang pagbabawal sa Washm, Washimah at 
Mustawshimah. 

Ang Washm ay ang pagtusok ng karayom o katulad 
nito sa katawan hanggang sa ito'y magdurugo, at 
pagkatapos ay lalagyan ito ng kohl o anumang 
katulad nito hanggang sa ito'y magiging kulay berde, 
at ang Washimah naman: ay ang nagtatatu at ang 
Mustawshimah : ay ang nagpapatatu. 

3- Ang ibayong pag-iingat na mabago ang likas na 
katangian ayon sa pagkalikha nito ng Allah sa tao 
dahil sa pagpapaganda at iba pa, maliban kung 
talagang kinakailangan lamang dahil sa 

pagpapagamot, tulad ng pagkakaroon ng kapintasan 
(kapangitan) sa isang bahagi ng katawan. 

39) Si Abdullah ibn Abbas (Kalugdan nawa sila ng 
Allah) ay nag-ulat: "Isinusumpa ng Sugo ng Allah (^) 
ang mga lalaking ginagaya ang mga kababaihan at 
ang mga babaeng ginagaya ang mga kalalakihan". Al- 
Bukhari: 5885 

Ang nag-ulat ng Hadith (Bilang: 39) 

Nabanggit na ito sa ika- 4 na Hadith 

Ang mga kapupulutang aral sa Hadith (Bilang: 39) 

1- Ang pagbabawal sa panggagaya ng mga 
kalalakihan sa mga kababaihan at ng mga kababaihan 
sa mga kalalakihan sa mga kasuutan, katangian at 
kilos. 

2- Ang panggagayang ito ang siyang naglalabas sa 
mga kalalakihan at kababaihan mula sa tumpak 
nilang kalikasan na siyang likas na pagkakalikha ng 
Allah sa mga tao. 


3- Ang panggagaya ng mga kalalakihan sa mga 
kababaihan at ng mga kababaihan sa mga kalalakihan 
ay isang paglihis mula sa kalikasan ng pagkakalikha, 
kalapastanganan sa karangalan ng dalawang kasarian 
at paglabas mula sa mapagparayang mga katuruan 
ng Islam. 

40) Si Abu Hurairah (Kalugdan nawa siya ng Allah) ay 
nag-ulat: Katotohanan, ang Sugo ng Allah ($|) ay 
nagsabi: "Tinutugon ang isa sa inyo (sa kanyang 
panalangin) kapag hindi siya nagmadali, na nagsasabi: 
Dumalangin ako nguni't hindi ako tinugon". Al-Bukhari: 
6340 

Ang nag-ulat ng Hadith (Bilang: 40) 

Nabanggit na ito sa ika- 6 na Hadith 

Ang mga kapupulutang aral sa Hadith (Bilang: 40) 

1- Ang paghihikayat sa tuloy-tuloy na pananalangin 
upang makamit ang ipinapahintulot na lehitimong 
kahilingan. 

2- Ang ibayong paniniwala na ang Allah ay 
tinatanggap ang panalangin ng isang nananalangin o 
ibinibigay Niya ang higit pang mabuti kaysa sa 
hinihiling nito o ilalayo Niya sa kanya ang masama na 
dapat ay dumatal sa kanya o itatago na lamang Niya 
para sa kanya sa kabilang-buhay, kaya't hindi dapat 
nawawalan ng pag-asa sa Habag ng Kataas-taasang 
Allah maging sa anumang kalagayan. 

3- Ang pagmamadaling nagpipigil sa pagtugon ng 
Allah ay ang pagtalikod sa panalangin at pag-iwan 
nito. 

41) Si Abu Musa (Kalugdan nawa siya ng Allah) ay 
nag-ulat: Ang Propeta (H) ay nagsabi: "Ang 
paghahalintulad sa isang naggugunita sa Panginoon 
niya at sa isang hindi naggugunita sa Panginoon niya 
ay tulad ng buhay at patay". Al-Bukhari: 6407 

Ang nag-ulat ng Hadith (Bilang: 41) 

Nabanggit na ito sa ika- 25 na Hadith 

Ang mga kapupulutang aral sa Hadith (Bilang: 41) 

1- Ang paghihikayat sa madalas na paggunita sa 
Allah, sapagkat ang buhay ng maligayang puso ay 
nasa paggunita sa Allah. 

2- Ang kahigtan ng paggunita sa Kataas-taasang 
Allah; sapagka't ang gumugunita sa kanyang 
Panginoon ay buhay ang panlabas at panloob dahil sa 
pagkakakilala sa Kataas-taasang Allah, at siya na 
nakakaligta sa paggunita sa Allah ay nalalagay sa 
pagkalingat sa paggawa ng mabuti, kaya liliit ang 
pakinabang nito o maaaring mawala, at ito'y 
natutulad sa patay na hindi na napakikinabangan. 

3- Ang paggunita sa Kataas-taasang Allah ay 
nagaganap sa pamamagitan ng dila, isip at gawa. 

42) Si Jabir (Kalugdan nawa siya ng Allah) ay nag-ulat; 
kanyang sinasabi: Nadinig ko sa Propeta (M) na 
nagsasabi: "Tunay na ang pagitan ng isang lalaki at ng 
Shirk (pagtatambal sa Allah) o ng Kufr (kawalan ng 
pananampalataya) ay ang pagtalikod sa Salah 
(pagdarasal)". Muslim: 134-(82) 

Ang nag-ulat ng Hadith (Bilang: 42) 

Nabanggit na ito sa ika- 7 na Hadith 

Ang mga kapupulutang aral sa Hadith (Bilang: 42) 

1- Ang paghihikayat sa pangangalaga sa mga 
ubligadong pagdarasal sa lahat ng sitwasyon at 
kalagayan ayon sa abot ng makakaya. 

2- Ang pagbigay-babala sa di-pagpapahalaga ng 
pagdarasal, kaya hindi ipinapahintulot sa isang 

Muslim ang pag-iwan ng Salah hangga't gumagana pa 
ang kanyang pag-iisip, sapagka't dito isinaalang-alang 
ang pagkakaroon niya ng lehitimong pananagutan. 


3- Ang pagpapahayag sa katayuan ng Salah at 
kataasan ng antas nito sa Islam, ito ang pinakalantad 
na tanda na mapagkikilanlan sa pagkamuslim ng 
isang tao at ang pag-iwan nito ay isang batayan sa 
pagtalikod niya sa pananampalataya. 

43) Si Anas ibn Malik (Kalugdan nawa siya ng Allah) 
ay nag-ulat: Ang Propeta (M) ay nagsabi: "Kumain 
kayo ng Sahur (almusal) bago magbukang-liwayway, 
sapagka't mayroong Barakah (biyaya) sa Sahur". Al- 
Bukhari: 1923 

Ang nag-ulat ng Hadith (Bilang: 43) 

Nabanggit na ito sa ika-11 na Hadith 

Ang mga kapupulutang aral sa Hadith (Bilang: 43) 

1- Ang paghihikayat sa pagkain ng Sahur sa huling 
bahagi ng gabi bago sumikat ang Fajr. 

2- Ang pagsasabatas sa pagkalehitimo ng Sahur para 
sa biyaya. 

3- Ang dahilan ng pagiging mabiyaya ng Sahur, ito'y 
nagbibigay ng lakas sa isang nag-aayuno, 
nagpapasigla at nagpapagaan para sa kanya sa pag- 
aayuno. 


4- Nakabubuting umiwas sa pagmamalabis sa 
pagkain at inumin. 

44) Si Abdullah ibn Mas'ud (Kalugdan nawa siya ng 
Allah) ay nag-ulat: Katotohanan, ang Sugo ng Allah 
(M) ay nagsabi: "Kapag ang tatlo ay magkakasama, 
ang dalawa ay hindi dapat mag-usap nang sarilinan 
na hindi kasama ang ikatlo". Al-Bukhari: 6288 

Ang nag-ulat ng Hadith (Bilang: 44) 

Nabanggit na ito sa ika- 3 na Hadith 

Ang mga kapupulutang aral sa Hadith (Bilang: 44) 

1- Kabilang sa mga magagandang asal sa Islam ay ang 
paggalang ng isang Muslim sa kapatid na niyang 
Muslim at huwag niyang alipustahin sa anumang 
kalagayan at pagkakataon. 

2- Kapag may tatlong taong magkakasama sa isang 
paglalakbay o sa pagtigil (hindi naglalakbay), sa gayon 
ay hindi ipinapahintulot ang pag-uusap ng dalawa 
nang hindi kasama ang ikatlo, sapagkat ito'y 
magdudulot sa kanya ng lungkot at pinsala, kaya't 
ang pamiminsala ay ipinagbabawal. 

3- Ang Pananampalatayang Islam ay naghihikayat sa 
pagpalaganap ng pagmamahalan, katarungan, 
pagkakapantay-pantay sa pagitan ng mga Muslim, 
lalaki't babae, kaya hindi pinapahintulutan na 
pabayaan ang sinuman sa miyembro ng pamilya at 
komunidad. 

4- Ang pagbabawal sa pag-uusap ng dalawa nang 
sarilinan na hindi kasama ang ikatlo, o ng tatlo na 

hindi kasama ang ikaapat. Ito ay kung ang pag-uusap 
nang sarilinan ay patungkol sa kabutihan, sapagka't 
kung ito ay patungkol sa kasamaan higit itong 
ipinagbabawal. 


0 || j , /,9 J / /,. ^ ^ J 0/ ^ f . . / / ^/ O / / 0 c 9 / / . 

lj/» i 3S 4ill JLs :Jt3 4ill 

I JJb ,(YT W :^jb0pj| . 4 u ju bs i <i~>. 

.^U3CjU9 


45) Si Abu Hurairah (Kalugdan nawa siya ng Allah) ay 
nag-ulat: Ang Sugo ng Allah (M) ay nagsabi: "Kabilang 
sa kabutihan ng pagkamuslim ng isang tao ay ang 
pagtalikod niya sa mga bagay na hindi niya dapat 
paghimasukan". At-Tirmidhi: 2317 

Ang nag-ulat ng Hadith (Bilang: 45) 

Nabanggit na ito sa ika- 6 na Hadith 

Ang mga kapupulutang aral sa Hadith (Bilang: 45) 

1- Ang Hadith na ito ay naghihikayat sa hindi 
panghihimasok sa mga bagay na pag-aari ng iba. 

2- Isinasatungkulin sa taong Muslim ang huwag 
maniktik at alamin ang mga sekreto ng iba. 

3- Ang panghihimasok sa mga bagay na pag-aari ng 
iba ay maaaring maging dahilan ng pagkakaroon ng 
alitan sa pagitan ng mga miyembro ng pamilya at 
komunidad, kaya nakabubuting iwasan ito. 


4- Ang Hadith na ito ay hindi nagpapahiwatig na 
tigilan ang pag-uutos ng mabuti at pag-babawal ng 
masama, sapagkat ang mga ito ay kabilang sa mga 
mahalagang katangian ng Islam sa lahat ng lugar at 
panahon. 

46) Si Jarir ibn Abdullah (Kalugdan nawa siya ng 
Allah) ay nag-ulat: Ang Sugo ng Allah (§g) ay nagsabi: 
"Hindi kinahahabagan ng Allah ang sinumang hindi 
nahahabag sa mga tao". Al-Bukhari: 7376 

Ang nag-ulat ng Hadith (Bilang: 46) 

Siya si Jarir ibn Abdullah Al-Bajali Al-Yamani, pinuno 
ng kanyang tribu, yumakap siya sa islam sampung 
taon bago maganap ang Hijrah (paglikas mula sa 
Makkah patungong Madinah), siya ay kinilalang 
bilang Yusuf ng pamayanang ito; dahil sa ganda ng 
kanyang hubog at itsura. Nakapag-ulat siya mula sa 
Propeta (H) ng Hadith na umabot ng humigit 
kumulang 100 na Hadith, siya (r.a.) ay namatay taong 
ika-54 sa Hijri. at may nagsasabing sa ika-51 sa Hijri. 

Ang mga kapupulutang aral sa Hadith (Bilang: 46) 

1- Ang Islam ay Relihiyon ng habag at pagmamahal, 
kaya't nararapat sa mga lalaki't babaeng muslim na 
magkaroon ng habag sa isa't isa. 

2- Dapat sundin ang mga paraan ng pagmamahalan 
sa pakikitungo sa iba; maging sa bahay, pamilya at 
komunidad. 

3- Ang kalupitan at katigasan ay hindi kabilang sa 
mga magagandang kaugalian; kaya't dapat itong 
iwasan. 

47) Si Aishah (Kalugdan nawa siya ng Allah) ay nag- 
ulat na nagsasabi: Sinabi ko: "O Sugo ng Allah (M), 
may dalawa akong kapitbahay, sino sa kanila ang 
aking reregaluhan?" Siya ay nagsabi: "Ang sinuman sa 
kanila ang mas malapit ang pintuan sa iyo". Al- 
Bukhari: 2595 

Ang nag-ulat ng Hadith (Bilang: 47) 

Nabanggit na ito sa ika- 9 na Hadith 

Ang mga kapupulutang aral sa Hadith (Bilang: 47) 

1- Ang paghihikayat sa mabuting pakikitungo sa 
pinakamalapit na kapitbahay, kapag hindi makayanan 
ang lahat ng kapitbahay. 

2- Sa pagbibigay ng regalo ay inuuna dapat ang nasa 
malapit bago ang nasa malayo, nguni't kapag 
nagkapantay sa lahat ng katangian, ang marapat na 

unahin ay kung sino ang mas malapit sa bahay o mas 
malapit sa pintuan. 


3- Sa pagbibigay ng regalo, nagkakaroon ng ibayong 
pagmamahal ang nagbibigay nito. 

48) Si Uthman (Kalugdan nawa siya ng Allah) ay nag- 
ulat tungkol sa Propeta (^) na nagsabi: "Ang 
pinakamabuti sa inyo ay yaong nag-aaral ng Qur'an at 
kanyang itinuturo ito". Al-Bukhari: 5027 

Ang nag-ulat ng Hadith (Bilang: 48) 


Siya si Uthman ibn Affan ibn Abul 'As mula sa angkan 
ng Quraish, ipinanganak siya sa Makkah anim na taon 
makaraan ang taon ng Elepante at di-nagtagal siya ay 
yumakap sa Islam matapos na hirangin si Muhammad 
bilang Sugo, siya ay isa rin sa tinaguriang Amir Al- 
Mu'mineen (pinuno ng mga sumasampalataya) at 
ikatlo sa mga pinatnubayang Khalifah (Humalili sa 
Propeta). 

Siya ang pinaka-unang lumikas patungong Ethiopia 
(Habasha) kasama ang asawang si Ruqayyah na anak 
ng Propeta (M), tunay na itinaguyod niya ang 
pagtulong (pagsuporta) sa Islam sa pamamagitan ng 
kanyang sarili at kayamanan, naghanda siya ng 950 
ng kamelyo at 50 na kabayo para sa hukbo ng Al- 
Usrah at binili ang balon ng Roma sa halagang 20,000 
at ginawa itong kawang-gawa, at tulad din ng 
kanyang ginawang pagpapalawak sa Masjid ng 
Propeta (M) sa halagang humigit kumulang ng 
25,000, siya ay napiling humalili bilang pinuno 
makaraang mamatay si Umar ibn Al-Khattab taong 
ika-23 sa Hijri. Natapos niyang ipunin ang Qur'an at 
naganap sa kanyang pamumuno ang maraming 
tagumpay ng Islam sa Asia at Africa at nakapag-ulat 
siya ng 146 na Hadith, siya (r.a.) ay napatay bilang 
martir (Shaheed) sa loob ng kanyang tahanan sa 
Madinah sa kamay ng mga salarin na sukdulan ang 
kasamaan sa taong ika-35 sa Hijri. sa edad na 90 o 80 
taong gulang. 

Ang mga kapupulutang aral sa Hadith (Bilang: 48) 

1- Ang paghihikayat sa pag-aaral ng Qur'an at 
pagtuturo nito nang may kasamang Tajwid (wastong 
paraan ng pagbasa), pag-iintindi at pag-unawa sa 
mga batas nito. 

2- Ang pinakamarangal sa lahat ng mga gawain ay 
ang pag-aaral sa Qur'an at pagtuturo nito sa iba, 
nang may pagsasaalang-alang sa Al-lkhlas 
(katapatan). 


3- Ang pag-aaral ng Qur'an at pagtuturo nito ay isa sa 
mga dahilan ng pagtamo ng kabutihan, kaligayahan 
at biyaya. 

49) Si Abdullah ibn Umar (Kalugdan nawa sila ng 
Allah) ay nag-ulat: Katotohanan, ang Sugo ng Allah 
(M) ay nagsabi: "Lahat ng nakalalasing ay (tinatawag 
na) Khamr, kaya't lahat ng nakalalasing ay 
ipinagbabawal". Muslim: 74- (2003) 

Ang nag-ulat ng Hadith (Bilang: 49) 

Nabanggit na ito sa unang Hadith 

Ang mga kapupulutang aral sa Hadith (Bilang: 49) 

1- Ang babala sa pag-inom ng mga nakalalasing, 
sapagkat ito ay nakasisira ng kalusugan, kayamanan, 
pamilya at komunidad. 

2- Ang pagbabawal sa pag-inom ng alak at anumang 
katulad nito mula sa iba't ibang uri ng mga bawal na 
gamot, nakasisira at nakakaapekto ng utak. 


3- Ang paghihikayat sa pangangalaga ng kasaganaan 
ng utak, isipan, katawan, kayamanan at kapaligiran; 
kaya't ipinagbabawal ang lahat ng anumang 
magdudulot ng kasiraan dito. 

50) Si Anas ibn Malik (Kalugdan nawa siya ng Allah) 
ay nag-ulat: Ang Sugo ng Allah (^) ay nagsabi: Ako 

ang pinakaunang tao na mamamagitan sa Paraiso, at 
ako rin ang may pinakamaraming tagasunod". 
Muslim: 330-(196) 

Ang nag-ulat ng Hadith (Bilang: 50) 

Nabanggit na ito sa ika-11 na Hadith 

Ang mga kapupulutang aral sa Hadith (Bilang: 50) 

1- Ang pagpapahayag sa mataas na antas at katayuan 
ng Sugo ng Allah (H), kung kaya't sa kapahintulutan 
ng Allah siya ang unang mamamagitan sa Paraiso. 

2- Ipinapahiwatig ng Hadith na ito na ang Propeta 
(Muhammad $g) ang may pinakamaraming tagasunod 
sa mga Propeta, kaya't ang kanyang mga tagasunod 
ang higit na marami kaysa sa mga tagasunod ng lahat 
ng mga Propeta. 

3- Ang pamamagitan ng Sugo ng Allah (M) ay 
itatampok lamang sa mga taong may 
pananampalataya na naniniwala sa Allah at sa 
Kanyang Sugo, at nagsigawa nang ayon sa mga 
katuruan ng Islam. 

ANG UNANG PALIGSAHAN 

sa Sunnah ng Propeta para sa mga Dayuhan 
Taong 1433 - 2012 


PAGPAPALIWANAG 
sa kahulugan ng limampung Piling Hadith 

at paglalahad sa kasaysayan ng bawa't Taga-ulat nito, 
gayundin ang mga benepisyong pang-agham nito 



Paligsahan sa Sunnah ng Propeta sa taong 2012 


Ang mga 
Hadith na 

isasaulo 

Ang mga 
antas ng 
Paligsahan 

(50) HADITH 
Simula sa unang 
Hadith hanggang sa 
ika-limampung 
Hadith 

Ayon sa 
pagkakasunod. 

Unang 

Antas 

(40) HADITH 
Simula sa unang 
Hadith hanggang sa 
ika-apatnapung 
Hadith 

Ayon sa 
pagkakasunod. 

Ikalawang 

Antas 

(25) HADITH 
Simula sa unang 
Hadith hanggang sa 
ika-dalawampu't 
limang Hadith 
Ayon sa 
pagkakasunod. 

Ikatlong 

Antas 

(15) HADITH 
Simula sa unang 
Hadith hanggang sa 
ika-labing lima na 
Hadith 

Ayon sa 
pagkakasunod. 

Ika-apat na 
Antas 

(10) HADITH 
Simula sa unang 
Hadith hanggang sa 
ika-sampung 
Hadith 

Ayon sa 
pagkakasunod. 

Ikalimang 

Antas 


Ang pangkalahatang Kondisyon 


1- Maaaring lumahok sa isang antas lamang mula sa mga antas ng 
paligsahan. 

2- Isaulo ang mga napiling Hadith sa loob ng itinalagang antas dito. 

3- Dalhin ang kopya ng lqama o Passport sa oras ng pagpaparinig. 
Sapagka't ang pangunahing pamantayan sa pagbigay ng mga 
premyo sa mga nagwagi ay ang numero ng lqamah o Passport 
upang mapagtanto ang personalidad ng lumahok. 

4- Isinasakondisyon ang pagtala sa wastong numero ng mobile o 
telepono, sapagka't babalitaan namin ang mga nagsilahok sa 
pamamagitan ng tawag, kapag sila ay nagwagi upang ipagbigay 
alam sa kanila ang takdang araw o lugar ng pagdiriwang. 

5- Magsisimula ang pagpaparinig sa paligsahan sa araw ng Sabado, 
May 05- 2012, at pagkatapos ay ipapaskil namin ang mga iskedyul 
sa itinalagang mga lokasyon para sa takdang mga oras ng 
pagpaparinig. 

6- Sampu lamang ang aming pararangalan sa mga unang nagwagi 
(lalaki't babae) sa bawat antas, mula sa kanila na may pinakamataas 
na marka. Nguni't sa sandaling nagkapareho ang marka ng ilan sa 
kanila, kami ay magsasagawa ng bunutan sa pagitan nila. 

7- Maaaring lumahok ang mga bata ayon sa mga itinalagang sangay 
para sa kanila. 

8- Pagkakalooban ang lahat ng lumahok sa paligsahan ng isang 
sempling regalo bilang paghihimuk sa kanilang paglahok. 

9- Gaganapin ang takdang panahon ng pagpaparinig para sa mga 
kalalakihan sa lugar mismo ng Tanggapan ng Rabwah o sa 
kagawaran ng edukasyon na nasa ilalim ng pamamahala nito, at 
para naman sa mga kababaihan gaganapin ito sa sangay ng 
Tanggapan sa seksyon ng mga kababaihan, o sa Dar Atiqah sa 
Wizarat area o sa Madrasat Nur Al-Qur'an sa Malaz area. 

10- Ganap nang nailaan ang isang audio file para sa mga napiling 
isasaulong Hadith sa wikang Arabik kasama ang translation nito na 
maaaring marinig sa pamamagitan ng pagbisita sa link ng 
paligsahan: www.islamhouse.com 

11- llalathala ang mga pangalan ng mga nagwagi sa paligsahan sa 
katapusan ng buwan ng Rajab 1433 (June 20, 2012), at maaari ding 
tunghayan ito sa aming website: www.islamhouse.com 

12- Kapag hindi dumating ang nagwagi sa pagtanggap ng kanyang 
premyo makalipas ng sampung araw matapos maidaos ang 
pagdiriwang. Aming ikakansela ang papremyo at wala na rin siyang 
karapatang kunin pa ito maging sa anupamang kadahilanan. 

13- Para sa karagdagang kaalaman, mangyaring tumawag lamang sa 
aming Tanggapan. Tel. 4454900 Ext. 302 Mobile: 0554370319 


















Mga Papremyo ng Paligsahan 
sa Sunnah ng Propeta sa Taong 2012 


Ang 

Nagwagi 

Unang 

Pangalawang 

Pangatlong 

Pang-apat na 

Panglimang 

Antas 

Antas 

Antas 

Antas 

Antas 

(50 Hadith) 

(40 Hadith) 

(25 Hadith) 

(15 Hadith) 

(10 Hadith) 

UNA 

1500 

1300 

1100 

900 

700 

PANGALAWA 

1400 

1200 

1000 

800 

600 

IKATLO 

1300 

1100 

900 

700 

500 

IKA-APAT 

1200 


800 

600 

400 

IKALIMA 

1100 

900 

700 

500 

300 

IKAANIM 


800 

600 

400 

200 

IKAPITO 

900 

700 

500 

250 

100 

IKAWALO 

800 

600 

400 

200 

50 

IKASIYAM 

700 

500 

300 

150 

50 

IKASAMPU 

600 

400 

200 

100 

50 

TOTAL 

10.500 

8.500 

6.500 

4.600 

2.950 






















